Royal Navy
La Royal Navy (Marina Reiala) es la marina de guèrra del Reialme Unit. Dempuèi lo començament del sègle XVIII e fins a la mitat del sègle XX foguèt la màger e mai poderosa marina del mond, que joguèt un ròtle clau dins l'establiment de l'Empèri Britanic coma poténcia dominanta Pendent la Segonda Guèrra Mondiala aviá qualquas 900 naus operacionalas de totas classas. Pendent la Guèrra Freda, foguèt transformada principalament en una fòrça antisubmarina, a la recèrca dels sosmarins sovietics, principalament actius a l'Espaci GIUK. Amb la desaparicion de l'Union Sovietica, son ròtle foguèt las operacions d'expedicion globala.

La Royal Navy es la segonda marina del mond en tèrmes de desplaçament combinat de sa flòta, après la dels Estats Units. Ten a l'ora d'ara 91 vaissèls armats, comprenent de pòrta-avions, sosmarins nuclears, e patrolhaires. I a tanben los vaissèls de supòrt de la Flòta Reiala Auxiliara. 

La Royal Navy es una compausanta del Servici Naval (Her Majesty's Naval Service) amb tanben a los Royal Marines (infantariá de marina), la Flòta Reiala Auxiliara (Royal Fleet Auxiliary), la Resèrva Navala Reiala. En abril de 2009 aviá 39.100 membres, que 7.500 n'èran dins los Royal Marines; en mai dels 3.600 membres de la Resèrva Volontària, totalizant 42.700 membres. Aiçò ne fa la marina màger de l'Union Europèa, donat lo nombre combinat total de naus, avions e personal.

La Royal Navy, de mai, es apiejada per la Flòta Reiala Auxiliara, una flòta de supòrt logistic de caractèr civil, dirigida pel Ministèri de Defensa, coma part de la Marina Mercanda Britanica. La RFA servís subretot a aténher e avitalhar los vaissèls en mar, mas aumenta tanben la capacitat guerrièra de la Royal Navy mercés als sieus 4 vaissèls de desembarcament classa Bay

Referéncias 

Marina del Reialme Unit